Brennidenn

Ar **vrennidenn** zo ur pezh dilhad a servij da c'holeiñ, da zerc'hel, ha da sevel divvronn ar merc'hed, hag ivez da gaeraat anezho.

Hiriv an deiz e vez gwerzhet alies war un dro gant pezhioù all, gant ur vragez-dindan peurvuiañ. Ouzhpenn-se ez eus meur a seurt brennidennoù, ha da vihanañ daou seurt : ar re a c'holo hag ar re na reont ket.

Servijout a ra ar c'hiz da werzhañ brennidennoù a bep seurt hervez ar vent hag ar pezh a glasker ober ganto.

## Istor
Stag eo istor dilhad ar merc'hed ouzh o statud er gevredigezh, hag istor ar c'hiz a zispleg penaos e vez gwelet o c'horf gant ar wazed.

### En [[Hellaz]] kozh
Abaoe an Henamzer e vez douget dilhad pe doareoù a bep seurt gant ar merc'hed da zougen o bruched : strophium, mastodeton, senklennoù, korfkennoù pe bandennoù. Dindan o sae hir, anvet c'hiton, e veze un doneg lin gant ar merc'hed, ha bandennoù da bakañ o bruched. Evit kuzhat stummoù o c'horf e oa an apodesmos, ur vandenn hir hag a rae evel ur gouriz dindan o bruched evit e zerc'hel, hag a veze douget pe dindan ar c'hiton, stok ouzh o c'hroc'hen eta, pe war-benn. Evit kuzhat o divlez hag o c'hof e raent gant ur zona, ar vandenn a bake o c'hof. Gant ar merc'hed yaouank e veze ur mastodeton, ur seizenn voan hag a starde ar bruched evit mirout ouzh kresk an divronn. Maouezed Hellaz a ranke tennañ d'ar wazed ar muiañ ma c'hallent. Medisined zo a ginnige louzeier da virout ouzh ar bronnoù da zont.

### E [[Roma]]
Un doneg pe ur *stola* a veze gant merc'hed Roma. Dindan e oa evel gant merc'hed Hellaz. Ur *zona* a oa da guzhat stumm an divlez, paket e oa bruched ar merc'hed yaouank gant un *taenia* pe ur *fascia*, pimpatrom heñvel ouzh ar *mastodeton*. Ar bruchedoù tev a veze gwasket gant ur *mamilliare* e lêr. Met ar *strophium* eo an hini a veze douget ar muiañ, ur roll danvez heñvel ouzh apodesmos Hellaz.


Restr:Fig8Strophium d'apres une staue antique.gif|Apodesmos
Restr:Fig2Sthethodesme ou Fascia d'apres une statue antique.gif|Mastodeton
Restr:Bikinimaedchen.jpg|Maouez gant ur strophium, kenkiz roman Cesale, e Piazza Armerina (Sikilia)


### Ijinadenn ar vrennidenn a vremañ
Dizemglev zo diwar-benn pegoulz ha gant piv e voe ijinet ar vrennidenn a anavezomp.


Skeudenn:Soutien des seine par une brassiere.jpg|Doare 1900
Skeudenn: ABboussetFGcotes en elastique reunissant les gousset aux epauliersHKMbaleines.gif|Ur vrennidenn, hervez al levr gallek *Le Corset*, 1905
Restr:Soutien-gorge, 2005.8.12(1).jpg|Brennidenn savet marteze gant Paul Poiret (war-dro)


Kentañ meneg eus ar *soutien-gorge* gallek zo e-barzh ar Geriadur *[[Embannadurioù Larousse|Larousse]] e 1904*. A-raok hennezh e kaved ar gerioù *gorgerette* pe *maintien-gorge*. E saozneg e kavor ar ger *brassiere* en *[[Oxford English Dictionary]]* adalek 1912, hag ar stumm bihanaet « *bra* » a voe anavezet er broioù saoznek adalek 1937.

En 1859, en New York, e voe brevedet ur c'hentstumm eus ar vrenidenn gant Henry S. Lesher. War a seblant ne oa ket disi ha diaes e oa da zougen.. E lin e oa ar c'hentañ brennidennoù, hag adalek ar bloavezhioù 1920 e oant e sidan, mouslin pe batist. Er bloavezhioù 1930 e veze graet gant reyon. Tostoc'h e voent adal neuze ouzh pezh a anavezer hiziv, goude ma oant ker-ruz ha diazaz a-walc'h diouzh stummoù a bep ment ar c'horfoù maouezed.

## Doareoù brennidennoù a-vremañ

Restr:Hannah Harper 2.jpg|Brennidenn balkonet, graet evit diskouez
Restr:Circa 1975 Wonderbra.jpg|Wonderbra (war-dro 1975)
Restr:Kelly Gale 2014-cropped.jpg|Brennidenn *push-up*


## Pennadoù kar
* Sav-bronnoù

## Daveennoù